অল্প খরচে সেরা ডেস্টিনেশন! ক্রিসমাসে পাড়ি জমান এই টুরিস্ট স্পটগুলিতে

শীত শুরু হয় বাঙালিদের বড়দিনের উৎসবের (Christmas 2024) হাত ধরে। এই সময়ে আনন্দ মানেই পার্কস্ট্রিটের (Parkstreet) রাস্তা, চার্চ কিংবা রেস্তরাঁয় উপচে পড়া ভিড়। ক্রিসনাস নিয়ে দার্জিলিংয়েও উৎসব কম হয় না। আনন্দের মেজাজ একেক জায়গায় এক একেক রকম। তবে যিশুর আরাধনা, ক্রিসমাস ট্রি, আলো বা কেক সব জায়গাতেই এক। একঘেয়ে কলকাতা বা দার্জিলিং (Darjeeling) ছাড়াও যদি সেরা ক্রিসমাসে মেতে উঠতে চান তাহলে ঘুরে আসুন এই ডেস্টিনেশনগুলিতে। রইল সেরা তিন ডেস্টিনেশনের খোঁজ…।

শিলং: বড়দিনে জমকালো সাজে সেজে ওঠে মেঘালয়ের রাজধানী শিলং। শহর জুড়ে রঙ বেরঙের চিকচিকে কাগজ, ক্রিসমাস ট্রি, স্যান্টাক্লজের মূর্তি, বেলুনের সমাহার। শিলংয়ের আদিবাসী প্রজাতির বড়দিন পালন দেখে মুগ্ধ হবেন। শিলং ক্যাথলিক চার্চ, লাইতুমখরহ প্রেসবিটিরিয়ান চার্চ সব চার্চি সেজে ওঠে জমকালো সাজে। রাতভর চলে বড়দিনের পার্টি। শিলংয়ের উপরি পাওনা নানান ফ্লেভারের সুস্বাদু কেক। পথঘাট সেজে ওঠে ক্রিসমাসের সাজে। শিলংয়ের মূল আকর্ষণ শিলংয়ের শতাব্দী প্রাচীন ফার গাছের আলোকসজ্জা।

আরও পড়ুন: চাইলেও যেতে পারবেন না সান্দাকফু! কেন জেনে নিন

পুদুচেরি: একসময় পুদুচেরি ছিল ফরাসীদের উপনিবেশ। ফলে এই অঞ্চলে রয়ে গেছে ফরাসি প্রভাব। তাই এখানে বড়দিন এখানে পালিত হয় ফরাসি নিয়ম মেনে। শীতকালে পুদুচেরির আবহাওয়া থাকে মনোরম। উৎসব আরও একটি উপরি পাওনা। এখানের শতাব্দী প্রাচীন উপনিবেশে বাড়ি, রাস্তা, দোকানপাট, বাজার, শপিং মল ইত্যাদি সেজে ওঠে জমকালো আলোর সাজে। পন্ডিচেরির চার্চ অফ দ্য সেক্রেড হার্ট অফ জেসাস্, ইমাকিউলেট কনসেপশন ক্যাথিড্রাল, আওয়ার লেডি অফ অ্যাজ়াম্পশন চার্চ সাবেকি স্টাইলে বড়দিন পালনের সেরা জায়গা।

শিমলা: ঝলমলে বরফে ঢাকা হিমাচল প্রদেশেও ক্রিসমাস পালিত হয় একেবারে ঝাঁ চকচকে বিলিতি স্টাইলে। এই সময় উষ্ণতা থাকে শুন্যের নীচে। চারিদিকে বরফের চাদরে ঢাকা। এই সময় ওয়াইনের গ্লাস নিয়ে বরফ ও পাহাড়ের মজা নিতে চলে যান পাহাড়ের শহরে।