বড়দিন উপলক্ষে রাজ্য পরিবহণ দফতরের পক্ষ থেকে গ্রহণ করা হল বিশেষ পদক্ষেপ

কলকাতা: ডিসেম্বরের শহর। আর আজ বড়দিন। বড়দিন উপলক্ষে আলোর সাজে সেজে উঠেছে গোটা কলকাতা। গতকাল ছিল ক্রিসমাস ইভ। কাল থেকেই শুরু হয়েছে রাত জেগে ঘুরে বেড়ানো। আর আজ অর্থাৎ বড়দিনের দিন, বুধবার সকাল থেকেই মানুষজন ভিড় জমাতে শুরু করেছেন চিড়িয়াখানা থেকে শুরু করে ভিক্টোরিয়া, ময়দান, ইকো পার্ক, নিকো পার্ক, চার্চ প্রভৃতি। মানুষের ভিড় সব জায়গাতেই।

সুধুমাত্র কলকাতার মানুষজন নন, বাইরের জেলা থেকে বহু মানুষ কলকাতা ঘুরতে আসেন। সাধারণ মানুষের ঘুরতে বেরিয়ে যাতে কোনওরকম অসুবিধা না হয়, সেই কথাকেই মাথায় রেখে রাজ্য পরিবহণ দফতরের পক্ষ থেকে এবার গ্রহণ করা হল বিশেষ পদক্ষেপ।

আরও পড়ুন: ভুয়ো মামলায় দিল্লির মুখ্যমন্ত্রী গ্রেফতার হতে পারেন, আশঙ্কা কেজরিওয়ালের

বড়দিন উপলক্ষে রাজ্য পরিবহণ দফতরের পক্ষ থেকে কলকাতার দ্রষ্টব্য স্থানগুলি ছুঁয়ে দেখার জন্য রাজ্য সরকারের তরফ থেকে গ্রহণ করা হয়েছে বিশেষ উদ্যোগ।  দ্রষ্টব্য স্থানগুলি ছুঁয়ে দেখতে সরকারি বাসের বিশেষ পরিষেবা চালু করা হয়েছে। তবে শুধুমাত্র যে এই বিশেষ পরিষেবা বড়দিন উপলক্ষেই থাকছে তা কিন্তু নয়, আগামী ২৯, ৩১ ডিসেম্বর এবং ১ জানুয়ারি এই বিশেষ পরিষেবা জনসাধারণ পাবে বলে জানা যাচ্ছে। তালিকায় রয়েছে ইকো পার্ক, নিকো পার্ক, সায়েন্স সিটি, ময়দান, চিড়িয়াখানা এবং আলিপুরের জেল মিউজিয়াম এই সব জায়গায় আপনি একটি বাসের মাধ্যমেই পৌঁছে যাবেন বলে জানা যাচ্ছে।

কিন্তু কোন রুট থেকে মিলবে এই পরিষেবা?

দুপুর তিনটে থেকে রাত আটটা পর্যন্ত নিউটাউনের ইকো পার্কের ১ নম্বর এবং ৪ নম্বর গেট ছাড়াও প্যাঁচার মোড় থেকে বাস ছাড়বে। ইকো পার্কের ১ নম্বর গেট থেকে এস–১২ই, এসি–১২, এস–২৩এ, এসি–৩৮, এসি–৩৬ মোট ২৮টি বাস চলবে বলে খবর। পাশাপাশি ইকো পার্ক এবং বারাসত স্পেশাল ছাড়াও বালি হল্টগামী বাস চলবে। পার্কের ৪ নম্বর গেট থেকে এসি–৯বি, এসি–৩৯, এসি–৪৩ ছাড়াও একাধিক রুটের বাস চালানো হবে। পাশাপাশি, হাওড়া, শিয়ালদহ ও এসপ্ল্যানেড থেকে চিড়িয়াখানা যাওয়া যাত্রীদের কথা ভেবে রবীন্দ্র সদন হয়েও থাকবে বাস পরিষেবা। পাশাপাশি আজ দর্শকদের জন্য মাঝ রাত অবধি মিলবে বাস পরিষেবা। যার জেরে আজকের নাইট হপিং পণ্ড হবেনা।

দেখুন অন্য খবর