বড়দিনে মাইথনে পর্যটকদের উপচে পড়া ভিড়

কলকাতা: বড়দিনে মাইথন (Maithon) জলাধারে পর্যটকদের উপচে পড়া ভিড়। ২৫ ডিসেম্বর বড়দিন (25th December) উপলক্ষে পশ্চিম বর্ধমান জেলার অন্যতম পর্যটন কেন্দ্র মাইথনে বনভোজন করতে পর্যটকদের ঢল। রাজ্যের বিভিন্ন প্রান্ত থেকে এদিন বনভোজন করতে এলেন পর্যটকরা। পার্শ্ববর্তী রাজ্য ঝাড়খন্ড থেকেও পর্যটকের দেখা গেল মাইথনে বনভোজন করতে।

আরও পড়ুন: দেশের সেরা প্রকল্প হিসেবে নির্বাচিত ‘দুয়ারে সরকার’​

সবুজ প্রাকৃতিক পরিবেশে সঙ্গে মাইথন জ্বলাধারে নৌকাবিহার পর্যটকদের কাছে বরাবরই আকর্ষণীয়। আসানসোলের মাইথন থার্ডডাইক, সিদাবাড়ি সহ প্রতিটি পিকনিক স্পটে পর্যটকদের ভিড়। আগত মানুষের সুরক্ষার কথা মাথায় রেখে প্রতিটি পিকনিক স্পটে পুলিশের কড়া নজরদারি।

পুলিশের তরফে পিকনিক স্পটে লাগানো হয়েছে লাইট, ব্যাবস্থা করা হয়েছে সিসিটিভি ক্যামেরার।পিকনিক করতে এসে যাতে পর্যটকদের কোনও অসুবিধা না হয় তার দিকে দেওয়া হচ্ছে বিশেষ নজর। বড়দিনে জমজমাট পর্যটকদের বনভোজন মাইথন জলাধারে।