চেনা ছন্দে বকখালি, সকাল থেকেই উপচে পড়ছে ভিড়

কলকাতা: শীত (Winter) মানেই বাঙালিদের কাছে আরও এক দফা উৎসবের শুরুয়াত। পৌষ পার্বণ থেকে বড়দিন উৎসবের আনন্দে মেতে থাকে আপমর বাঙালি। বড়দিন মানেই পার্ক স্ট্রীট (Parkstreet), বো-ব্যারাক (Bow Barrack))। জাঁকানো ঠাণ্ডায় রাত জাগা।

বছর শেষে এখনও শীতের দেখা নেই কলকাতা (Christmas in Kolkata)। ঠাণ্ডার আমেজ নিতে শহর ছেড়ে জেলায় পাড়ি দিচ্ছেন অনেকে। যেমন বড়দিনের সকাল থেকে চেনা ছন্দে বকখালি পর্যটন কেন্দ্র। সকাল থেকেই পর্যটকদের উপচে পড়া ভিড়। পিকনিক মুডে বাঙালিরা।

আরও পড়ুন : দেশের সেরা প্রকল্প হিসেবে নির্বাচিত ‘দুয়ারে সরকার’

বড়দিন উপলক্ষে হাজার হাজার পর্যটকদের ভিড়ে জমজমাট বকখালি পর্যটন কেন্দ্র। বকখালি (Bakkhali) পর্যটন কেন্দ্রের সমুদ্র সৈকত থেকে শুরু করে পিকনিক স্পটে পর্যটকদের ভিড় চোখে পড়ার মতো।

এদিন সকাল থেকেই এই পর্যটন কেন্দ্রের দিগন্ত বিস্তৃত ঝাউ জঙ্গলে বনভোজনে মেতে উঠেছে রাজ্যের বিভিন্ন প্রান্ত থেকে আসা পর্যটকেরা। পরিবার, বন্ধুবান্ধব নিয়ে চলছে জুটিয়ে ঘোরাঘুরি, খাওয়াদাওয়া, নাচ গান। সঙ্গে চলছে সমুদ্র স্নান। দুর্ঘটনা এড়াতে পর্যটন কেন্দ্র জুড়ে মোতায়েন রয়েছে বিশাল পুলিশ ফোর্স।